CELEX: 62011TN0285
Language: mt
Date: 2011-06-06 00:00:00
Title: Kawża T-285/11: Rikors ippreżentat fis- 6 ta’ Ġunju 2011 — Gooré vs Il-Kunsill

13.8.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 238/21
            
         Rikors ippreżentat fis-6 ta’ Ġunju 2011 — Gooré vs Il-Kunsill
   (Kawża T-285/11)
   2011/C 238/38
   Lingwa tal-kawża: il-Franċiż
   
      Partijiet
   
   
      Rikorrent: Charles Kader Gooré (Abidjan, Il-Côte d’Ivoire) (rappreżentant: F. L. Meynot, avukat)
   
      Konvenut: Il-Kunsill tal-Unjoni Ewropea
   
      Talbiet
   
   Ir-rikorrent jitlob li l-Qorti Ġenerali jogħġobha:
   
               —
            
            
               tannulla parzjalment ir-Regolament tal-Kunsill tal-Unjoni Ewropea (UE) Nru 330/2011, tas-6 ta’ April 2011, li jemenda r-Regolament (KE) Nru 560/2005 li jimponi ċerti miżuri restrittivi speċifiċi diretti kontra ċerti persuni u entitajiet minħabba s-sitwazzjoni fil-Côte d'Ivoire, fir-rigward tal-inklużjoni tal-isem ta’ Charles Kader Gooré fil-lista tal-Anness II (u tiddikjara li dan ma japplikax fir-rigward tiegħu),
            
         
               —
            
            
               tikkundanna lill-Kunsill tal-Unjoni Ewropea jħallas lil Charles Kader Gooré s-somma ta’ ħamsin elf Euro (EUR 50 000) bħala kumpens għad-dannu subit,
            
         
               —
            
            
               tikkundanna lill-Kunsill tal-Unjoni Ewropea għall-ispejjeż.
            
         
      Motivi u argumenti prinċipali
   
   Insostenn tar-rikors tiegħu, ir-rikorrent jinvoka żewġ motivi.
   
               (1)
            
            
               L-ewwel motiv huwa bbażat fuq ksur tar-rekwiżiti proċedurali sostanzjali. Ir-rikorrent jilmenta li l-Kunsill tal-Unjoni Ewropea, minn naħa, naqas milli jipprovdi motivazzjoni u, min-naħa l-oħra, kiser il-prinċipju ta’ proporzjonalità, sa fejn il-miżuri restrittivi jeċċedu dak li huwa neċessarju sabiex jintlaħqu l-għanijiet previsti mill-Kunsill tal-Unjoni Ewropea.
            
         
               (2)
            
            
               It-tieni motiv huwa bbażat fuq ksur tat-Trattati. Ir-rikorrent jilmenta li l-Kunsill tal-Unjoni Ewropea, minn naħa, kiser id-drittijiet tad-difiża sa fejn l-elementi kollha li jiġġustifikaw miżura qatt ma ġew ikkomunikati lir-rikorrent u, min-naħa l-oħra, kiser id-dritt ta’ proprjetà.